text: স্টেট ব্যাঙ্ক অফ ইন্ডিয়া হল একটি ভারতীয় বহুজাতিক ব্যাঙ্ক ও আর্থিক পরিষেবা প্রদানকারী কোম্পানি। এটি একটি রাষ্ট্রায়ত্ত নিগম, যার প্রধান কার্যালয় হল মুম্বই, মহারাষ্ট্র।  এটি ভারতের তথা দক্ষিণ এশিয়ার বৃহত্তম ব্যাঙ্ক।
  
  ইতিহাস 
  ভারতীয় উপমহাদেশের প্রথম ব্যাঙ্ক ব্যাঙ্ক অফ ক্যালকাটা ১৮০৬ সালের ২ জুন প্রতিষ্ঠিত হয়। ১৮০৯ সালের ২ জানুয়ারি এই ব্যাঙ্কের নাম পালটে রাখা হয় "ব্যাঙ্ক অফ বেঙ্গল"। ১৯২১ সালে ব্যাঙ্ক অফ বোম্বাই ও ব্যাঙ্ক অফ মাদ্রাজ — এই দুখানি প্রেসিডেন্সি ব্যাঙ্ক ব্যাঙ্ক অফ বেঙ্গলের সঙ্গে মিশে যায় এবং ইম্পিরিয়াল ব্যাঙ্ক অফ ইন্ডিয়া গঠিত হয়।  পরবর্তীতে ১৯৫৫ সালে ইমপেরিয়াল ব্যাঙ্ক স্টেট ব্যাঙ্ক অফ ইন্ডিয়া নামে আত্মপ্রকাশ করে।
  
  আরও দেখুন 
   ভারতীয় রিজার্ভ ব্যাঙ্ক
   ব্যাংক অফ বরোদা
  
  তথ্যসূত্র
  
  বহিঃসংযোগ
  
  বিষয়শ্রেণী:ভারতের ব্যাংক
title: ভারতীয় স্টেট ব্যাংক